open-index/open-wikipedia-markdown huggingface dataset:
Kororas

**Kororas** (pal. *Oreor*, ) – Ramiojo vandenyno valstybės Palau didžiausias miestas, Kororo valstijos sostinė. Miestą sudaro kelios salos, iš kurių žymiausia Kororas (*Koror Island* arba *Oreor Island*). Čia gyvena apie 90 % visos šalies gyventojų. Kororo sala tiltais sujungta su gretimomis salomis – Ngerekebesangu, Malakaliu (kurioje yra Kororo uostas) ir Babeltuapu (kurioje yra Palau tarptautinis oro uostas). 

Iki 2006 m. spalio 7 d. Kororas buvo šalies sostinė. Dabar sostinė perkelta į Ngerulmudą.

## Istorija

Ikikolonijiniais laikais Kororo saloje buvo kelios gyvenvietės, kurias valdė vadai, tituluojami *ibedul*. Iš tų laikų išlikę akmeninės platformos odesongel. 1783 m. į Ulongo salą audros atblokštas anglų kapitonas Henry Wilson susitiko su Kororo ibedulu Abba Thulle. Užmegzti vakarų valstybių santykiai su Kororu iškėlė šią vadystę aukščiau kitų Palau vadų, ir Kororo ibeduliai neretai buvo tituluojami Palau karaliais. Tai didino gyvenvietės reikšmę.

Miesto suklestėjimą lėmė tai, kad 1919 m. Kororas padarytas Japonijos imperijos Pietų Ramiojo Vandenyno mandato sostine. Čia masiškai kėlėsi japonai, miestas augo, buvo statomas pagal to meto pavyzdžius. Kūrėsi moderni infrastruktūra, šintoistinės maldyklos. Miestas iš vakarų į rytus padalintas į 7 rajonus (). Beveik visi miesto gyventojai buvo japonai. Čia buvo gausu kavinių, arbatos namų, pasilinksminimų kvartalas.

1944-1945 m. miestas buvo bombarduojamas, gyventojai ir kareiviai evakuoti į gretimą Babeltuapo salą. Miestą užėmusi JAV armija sunikino miesto likučius, ir čia liko vos keli pastatai. Amerikiečiai menkai rūpinosi miesto atstatymu, nesivystė infrastruktūra. 

Tik po 1980 m. Palau užmezgus santykius su Kinijos Respublika, su Taivano ir Japonijos parama ėmė kurtis moderni miesto insfrastruktūra: statomi viešbučiai, ligoninė, prekybos centrai.

Former_Nan'yo-cho_Palau_Branch_Office_Building_in_1967.jpg|Buvęs Japonijos administracijos pastatas 1967 m.
Koror State Government Building.JPG|Valstijos administracinis pastatas
WCTCショッピングセンター.JPG|Prekybos centras
Bai er a Ngesechel a Cherechar in Belau National Museum, Koror, Palau (9720085543).jpg|Nacionalinis muziejus
Palasia Hotel Palau.JPG|Palasia viešbutis


## Administracija

Kororo miestą sudaro šie rajonai/gyvenvietės: Madalay (*Madalaii*), Dngerongeras (*Dngeronger*), Ikelau, Ngerbeedas (*Ngerbeched*), Ididas (*Idid*), Mekety (*Meketii*), Jebukelis (*Yebukel*), Ngerkesovaolis (*Ngerkesowaol*), Ngereemis (*Ngerechemi*) ir Ngermidas (*Ngermid*). Ngerbeede yra Kororo administracinis centras.

## Šaltiniai
Pitermaricburgas

**Pitermaricburgas** (angl., afrik.: *Pietermaritzburg*) – miestas Pietų Afrikos Respublikos rytuose, į šiaurės vakarus nuo Durbano. Kvazulu-Natalio provincijos centras. 520 tūkst. gyventojų (2001).

Miestas įkurtas 1838 m. Iki 1994 m. buvo buvusios Natalio provincijos centras. Tanino gavyba iš akacijų žievės. Avalynės, baldų, brezento gamybos, kaučiuko, aliuminio apdirbimo pramonė. Natalio universitetas (įkurtas 1910 m.).

## Sportas
* Maritzburg United FC – futbolo klubas;

## Nuorodos
* Oficiali svetainė
* Turizmas
Kvazulu-Natalis

**Kvazulu-Natalis** (*KwaZulu-Natal*) – 1994 m. sudaryta provincija Pietų Afrikos Respublikos pietryčiuose. Sudaro 11 apygardų.

## Svarbiausi miestai
* Durbanas
* Pitermaricburgas
* Empangeni
* Kokštatas
* Leidsmitas
* Niukaslas
* Port Šepstonas
* Ričards Bėjus
* Kvadukuza
* Tongatas
* Vryheidas

## Kalbos
* zulų (80,0 %)
* anglų (13,4 %)
* kosų (3,5 %)
* afrikanų (1,5 %)

## Rasinė sudėtis
* juodaodžiai (86,0 %)
* azijiečiai (8,1 %)
* baltieji (4,4 %)
* maišyti (1,4 %)


File:Salt Rock Hotel Beach.jpg|Vandenyno pakrantė
File:Amphitheatre Drakensberg View.jpg|Drakeno kalnai
File:South Africa-Ladysmith-002.jpg|Leidsmitas


## Šaltiniai

## Nuorodos
* Oficiali svetainė
Rote Erde stadionas

**Rote Erde stadionas** – atletikos ir futbolo stadionas Dortmunde, Vokietijoje. Šalia pat pastatytas naujas Vestfalijos stadionas. Pavadintas Raudonosios Žemės () vardu – taip Viduramžiais buvo vadinamas Vestfalijos regionas tarp Žemutinio Reino ir Vėzerio. Tai lengvosios atletikos stadionas, talpinantis iki 25 000 žiūrovų, iš jų 3 000 po stogu. Čia ir toliau treniruojasi bei žaidžia antroji Borussia Dortmund vyrų komanda.

## Istorija

Anksčiau vadintas *Kampfbahn Rote Erde*, atidarytas 1926 m. birželio 6 d. Nuo 1937 m. iki pastatant Vestfalijos stadioną buvo Borussia Dortmund klubo namų arena. Karo metais Dortmundas buvo bombarduotas, stadionas taip pat nukentėjo. Pokario metais pertvarkytas. Penktajame ir šeštajame dešimtmečiuose Borussia Dortmund čia laimėjo nemažai rungtynių. Atidarius Westfalenstadion, pagalbinė medinė tribūna buvo nugriauta.

Šeštajame XX a. dešimtmetyje dėka papildomai įrengtos medinės stovėjimui skirtos tribūnos stadionas galėjo sutalpinti iki 42 000 žiūrovų.

## Išnašos

## Nuorodos
* Nuotraukų galerija
Pietų Afrikos Respublikos provincijos

Pietų Afrikos Respublika šiuo metu padalyta į devynias **provincijas**. Prieš 1994 rinkimus buvusios savivaldos žemės ir apartheido metu atsiskyrusios nepriklausomos valstybės, žinomos dar Bantustanų vardu, buvo vėl integruotos į šalį ir kartu su buvusiom keturiom provincijom padalytos į naujas devynias provincijas. 2005 gruodžio 12 Pietų Afrikos Respublikos konstitucijos pataisymai pakeitė septynių provincijų sienas. Provincijos pagal numerius žemėlapyje:

## Nuorodos
* South Africa: Administrative Division (Citypopulation.de)
* Provinces of South Africa (Statoids.com)
Randas (Pietų Afrika)

**Randas** – Pietų Afrikos Respublikos valiuta. Vardas kilęs iš Witwatersrand (Baltas - vandenys - kalnai Afrikanso kalba) kalvagūbrio, ant kurio pastatytas Johanesburgas ir kur randama daugiausia aukso telkinių. Pirmą kartą pasirodė 1961, kartu su Pietų Afrikos Respublikos sukūrimu. Jis pakeitė Pietų Afrikos svarus, santykiu du randai už vieną svarą arba dešimt šilingų už randą. Rando simbolis yra 'R' raidė ir jis padalytas į 100 centų (simbolis 'c'). Cirkuliuoja penkių nominalų banknotai (R10, R20, R50, R100 ir R200) ir septynių nominalų monetos (5c, 10c, 20c, 50c, R1, R2 ir R5). Taip pat egzistavo vieno ir dviejų centų monetos, tačiau jos buvo panaikintos 2002 balandį. Pagrindinė to priežastis buvo infliacijos devalvacijos įgyvendinimas su jais. Kainos buvo suapvalintos iki mažiausios 5 centų reikšmės, o mažesnio nominalo monetos buvo išimtos iš cirkuliacijos.

Pirmuose randų banknotuose buvo pavaizduotas Jan van Riebeeck atvaizdas. Jis buvo pirmasis Nyderlandų Rytų Indijos kompanijos administratorius Keiptaune. 1990 banknotai buvo pakeisti paveikslėliais, kurie vadinami Didžiuoju Penketu (tai penki dideli Pietų Afrikos žinduoliai: juodasis raganosis, dramblys, liūtas, buivolas ir leopardas). Nauji banknotai ir monetos atspausdinti visomis vienuolika oficialų Pietų Afrikos Respublikos kalbų.

Bandant sustabdyti padirbinėjimą, 2004 rugpjūtį buvo išleista nauja penkių randų moneta, taip pat nauji banknotai. Dėl didesnio saugumo buvo naudojamas bimetalinis dizainas (panašus į €1 ir €2 monetų), specialiai dantytas kraštas, grioveliai ir mikro raidžių įspaudai. Nauji banknotai taip pat įgavo naujų saugumo savybių.

Randas yra Bendros Valiutų Zonos tarp Pietų Afrikos, Namibijos, Svazilando ir Lesoto valiuta.

## Trumpi faktai apie valiutą
* 1961 randai pakeitė Pietų Afrikos svarus ir tapo oficiali šalies valiuta.
* 2006 egzistuoja 5 nominalų banknotai ir 7 nominalų monetos.
* Vieno ir dviejų centų nominalų monetos buvo panaikintos 2002 balandį.
* ISO valiutos kodas yra ZAR, įprastas žymėjimas raide R.
* Valiutos vardas kilo iš Witwatersrand aukso gavybos regiono.
* Randas buvo stipresnis už dolerį iki 1982 kovo.
* Aukščiausias kursas istorijoje buvo 1973 birželio 5: 1 randas – 1.49992 JAV dolerio.
* Silpniausias – 2015 rugsėjo 9: Už vieną JAV dolerį buvo galima nusipirkti 13.70 rando.

## Nuorodos
* Pietų Afrikos Rezervo bankas
Gautengas

**Gautengas** (*Gauteng*) – mažiausia Pietų Afrikos Respublikos provincija, sudaryta 1994 m. iš Transvalio provincijos. Sudaro 3 metropolinės savivaldybės ir 3 apygardų savivaldybės (sudarytos iš 8 vietinių savivaldybių).

## Svarbiausi miestai
* Johanesburgas
* Pretorija
* Sovetas
* Benoni
* Verenigingas
* Krugersdorpas
* Džermistonas
* Rodeportas
* Brakpanas
* Springsas
* Mamelodi

## Kalbos
* zulų (21,1 %)
* afrikanų (13,6 %)
* sesoto (12,6 %)
* anglų (12,0 %)
* šiaurės soto (11,2 %)

## Rasinė sudėtis
* juodaodžiai (75,2 %)
* baltieji (18,4 %)
* maišyti (3,7 %)
* azijiečiai (2,7 %)


File:JNB-MRU 22.08.2009 11-27-50.jpg|Gautengas tankiai apgyvendintas
File:South Africa-Tshwane-Rietvlei-Long-tailed Widowbird-01.jpg|Gamtos rezervatas Pretorijos apylinkėse
File:SterkfonteinCave.jpg|„Žmonijos Lopšio“ urvas


## Šaltiniai

## Nuorodos

* Oficiali svetainė 
* Turizmas
Randas

Žodis ***randas*** gali reikšti:

* randas – užgijusios žaizdos žymė:
** studentiškos dvikovos randas
* randas – Pietų Afrikos valiuta
* Randas (*Rand*) – gyvenvietės įvairiose šalyse (pvz., Australijoje, Naujajame Pietų Velse).
* Randas (*Rand*) – dvi urbanizuotos vietovės Pietų Afrikoje, *Witwatersrand* kalvyne, besivadinančios *Rytų Randas* () ir Vakarų Randas ().
* Randas (*Rand*) – amerikiečių, britų, kanadiečių pavardė.

Taip pat:
* RAND() – funkcijos atsitiktinių skaičių generatoriai. Pvz., *[[Excel]]* skaičiuoklėje.
* RAND – JAV korporacija, idėjų kalvė.
Margarita Čiuplytė

**Margarita Čiuplytė** (g. 1984 m. rugsėjo 28 d.) – Lietuvos sportininkė karatistė, vaikų, moterų ir merginų trenerė, pasaulio ir Europos čempionė (svorio kategorijoje virš 65 kg).
Daugkartinė Lietuvos kiokušin karate vaikų, jaunučių, jaunimo ir suaugusių varžybų prizininkė ir čempionė.

## Biografija
Mykolo Romerio universiteto Viešojo saugumo fakultete baigė teisę ir policijos veiklą.

M. Čiuplytė ilgą laiką treniravosi Kauno klube „Rifas“, o pagrindiniu jos treneriu buvo Ričardas Poška.

Dirbo Lietuvos policijos mokymo centro Kaune Bendrųjų profesinių įgūdžių ir sporto skyriaus specialiste. Dabar gyvena Vilniuje, treniruojasi klube „Shin“, o pagrindinis jos treneris – Lietuvos rinktinės narys Dmitrijus Aleksandrovas. M. Čiuplytė treniruoja vaikus, subūrė moterų savigynos grupę, dėsto kūno kultūrą vienoje Vilniaus gimnazijoje.

2004 m. Margarita Čiuplytė tapo Europos vicečempione (iki 65 kg). Prieš tai ji yra daugelį kartų dalyvavusi nacionalinio lygmens varžybose.

2005 m. Margarita Čiuplytė yra tapusi Lietuvos pirmenybių nugalėtoja.

Margarita Čiuplytė 2006 m. gegužės 26-27 dienomis Vengrijos sostinėje Budapešte kyokušin karatė Europos jaunių ir suaugusiųjų čempionate iškovojo aukso medalį ir tapo Europos čempione. Margarita vienintelė iš Lietuvos komandos laimėjo aukso medalį moterų varžybose.

2009 m. Margarita Čiuplytė tapo pasaulio čempione savo svorio kategorijoje (virš 65 kg)

2011 m. balandžio 16 d. Vilniuje svorio kategorijoje virš 65 kg tapo Europos čempione.

2013 m. balandžio 14 d. Vilniuje svorio kategorijoje virš 65 kg tapo Pasaulo čempione.
## Nuorodos

* Margarita Čiuplytė
Michael Ballack

**Michaelis Balakas** (; g. 1976 m. rugsėjo 26 d.) – buvęs vokiečių futbolininkas, Vokietijos rinktinės saugas.

## Karjera
Pradėjo lankyti futbolo treniruotes būdamas septynerių metų, BSG Motor Karl-Marx-Stadt klube. Vėliau perėjo į FC Karl-Marx-Stadt klubą, kuris po kelerių metų pervadintas į Chemnitzer FC. 1995 metais su klubu pasirašė profesionalo sutartį ir rugpjūčio 4 dieną jau sužaidė savo pirmąsias rungtynes antrojoje Bundeslygoje. Po nesėkmingo sezono klubas iškrito į žemesnį, regioninę lygą. 1997 m. vasarą žaidėjas perėjo į 1. FC Kaiserslautern klubą, patekusį į Bundeslygą. Su Kaiserslautern komanda pirmaisiais metais tapo Bundeslygos čempionu, o antrajame sezone pateko į UEFA Čempionų lygos ketvirtfinalį.

1999 metais futbolininkas perėjo į Leverkuzeno Bayer, su kuriuo 2000 bei 2002 metais užėmė antrąją vietą Bundeslygoje, 2002 metais pateko į Vokietijos taurės ir UEFA Čempionų lygos finalus.
2002 metais perėjęs į Miuncheno „Bayern“, su klubu tris kartus laimėjo Bundeslygos čempionatą bei Vokietijos taurę. 2006 metų gegužės mėnesį žaidėjas pasirašė sutarį su anglų Chelsea klubu.

2010 m. birželio 9 dieną buvo pranešta, kad su Chelsea nepratęs besibaigiančio kontrakto su Ballacku, taigi žaidėjas tapo laisvuoju agentu. 2010 m. birželio 25 d. pasirašė dvejų metų sutartį su Bayer Leverkusen klubu. 2012 m. spalio 2 d., nepavykus susitarti su Australijos "Western Sydney Wanderers", paskelbė baigiantis profesionalo karjerą.

### Nacionalinė rinktinė
1996 metų kovo mėnesį M. Ballackas debiutavo Vokietijos jaunimo (iki 21 metų) rinktinėje. 1999 m. balandžio 28 dieną sužaidė pirmasias rungtynes už pagrindinę šalies komandą. 2002 m. pasaulio čempionate su rinktine pateko į finalą. 2004 metas tapo rinktinės kapitonu. Su rinktine žaidė 2006 m. pasaulio čempionate, kur atliko vieną rezultatyvų perdavimą bei du kartus buvo išrinktas geriausiu rungtynių žaidėju.

## Dalyvavimas čempionatuose

|}

## Išnašos

## Nuorodos
*
Dvylikiai

**Dvylikiai** – kaimas Prienų rajono savivaldybėje, 3 km į šiaurę nuo Pakuonio, šalia kelio . Stovi kryžius Dvylikių, Margininkų ir Žuvintos kaimams, pastatytas 1990 m.

## Gyventojai

## Galerija

Dvylikiai, Prienų raj.JPG|Dvylikiai kelyje 
Kryžius prie Dvylikių kaimo.JPG|Atminimo kryžius
Dvylikiai, sodyba.JPG|Sodyba
Dvylikiai, ženklas.JPG|Riboženklis


## Šaltiniai
Pikelionys

**Pikelionys** – kaimas Prienų rajono savivaldybėje, 5 km į vakarus nuo Stakliškių, šalia kelio . Kaimu teka Verknė. Seniūnaitijos centras.

## Gyventojai

### Žymūs žmonės
* Kaime 1957 m. kovo 16 d. gimė vadybininkas, politinis veikėjas, buvęs LR socialinės apsaugos ir darbo ministras bei VSDFV vadovas Mindaugas Mikaila.

## Šaltiniai
Vyšniūnai

**Vyšniūnai** – kaimas Prienų rajono savivaldybėje, 6 km į pietus nuo Stakliškių. Seniūnaitijos centras. Yra biblioteka (nuo 1953 m.), paštas (LT-59055).

## Gyventojai

## Šaltiniai
Užuguostis

**Užuguostis** – kaimas Prienų rajono savivaldybėje, 6 km į šiaurės rytus nuo Stakliškių, šalia kelio . Seniūnaitijos centras. Stovi Užuguosčio Šv. apaštalų Petro ir Pauliaus bažnyčia (nuo 1902 m.). Veikia biblioteka. Į pietus nuo kaimo telkšo Guostaus ežeras.

## Istorija

1495 m. pastatyta pirmoji Užuguosčio bažnyčia, XVI a. 2-ojoje atitekusi evagelikams reformatams. XVIII a. minimas buvo Užuguosčio dvaras. XX a. veikė Užuguosčio vidurinė mokykla, 2008 m. mokykla uždaryta.

|}

## Gyventojai

### Žymūs žmonės
* Janina Adomonytė (g. 1928 m.) – muzikos mokytoja ir dirigentė.

## Šaltiniai

*
Pieštuvėnai

**Pieštuvėnai** – kaimas Prienų rajono savivaldybėje, 4 km į šiaurę nuo Stakliškių, šalia kelio į Kalvius. Šiauriniame pakraštyje telkšo Alšia (Pieštuvėnų ežeras). Seniūnaitijos centras. Veikia Stakliškių mokyklos ikimokyklinio ir pradinio ugdymo skyrius, biblioteka, paštas (LT-59049).

## Istorija

|}

## Gyventojai

## Šaltiniai
Medžionys

**Medžionys** – kaimas Prienų rajono savivaldybėje, 5 km į šiaurės rytus nuo Pieštuvėnų. Seniūnaitijos centras. Įkurtas Medžionių kraštovaizdžio draustinis. Keliai į Alšininkus, Pieštuvėnus, Virkininkus, Ringailius. Netoliese teka upelis Virkius.

## Gyventojai

## Šaltiniai
Marcell Jansen

**Marselas Jansenas** (; g. 1985 m. lapkričio 4 d.) – buvęs futbolininkas, Vokietijos rinktinės gynėjas.

## Karjera

Atstovavo Borussia Mönchengladbach, Bayern München,  Hamburger SV.

## Rinktinė

Nacionalinėje komandoje debiutavo 2005 m. rugsėjo 3 d.

Su rinktine žaidė vieneriose 2006 m. pasaulio čempionato rungtynėse, taip pat žaidė ketveriose 2010 m. pasaulio čempionato rungtynėse ir įmušė vieną įvartį.

## Dalyvavimas čempionatuose

|}

## Išnašos

## Nuorodos
*
Arne Friedrich

**Arnas Frydrichas** (; g. 1979 m. gegužės 29 d.) – buvęs vokiečių futbolininkas, Vokietijos rinktinės gynėjas.

## Karjera
Su Hertha 2002 metais laimėjo lygos taurę.

2010 m. liepos 2 d. pasirašė trejų metų sutartį su VfL Wolfsburg klubu. 2011 m. rugsėjo 19 d. savo noru paliko klubą.

## Rinktinė
Nacionalinėje komandoje rungtyniavo nuo 2002 m. rugpjūčio 21 d., su rinktine žaidė šešeriose 2006 m. pasaulio futbolo čempionato rungtynėse.

Arne Friedrich žaidė septyneriose 2010 m. pasaulio futbolo čempionato rungtynėse, ketvirtfinalyje įmušė pirmą savo įvartį Vokietijos nacionalinėje rinktinėje į Argentinos komandos vartus.

## Dalyvavimas čempionatuose

|}

## Išnašos

## Nuorodos
*
Mauručiai

**Mauručiai** – kaimas Prienų rajono savivaldybėje, prie kelio , šiauriau kelio , 2 km į šiaurės rytus nuo Veiverių. Mauručių seniūnaitija. Per kaimą eina Kauno–Kybartų geležinkelis, veikia Mauručių geležinkelio stotis. Veikia granito, marmuro gaminių bendrovė „Mauručių ąžuolas“, Katechetikos ir tikybos mokymo metodinis centras.

## Istorija

Mauručiai sparčiai plėtėsi nuo 1860 m. nutiesus Lentvario–Virbalio geležinkelį. 1935 m. rugpjūtį kaimo gyventojai aktyviai dalyvavo Suvalkijos valstiečių streike. 1950–1992 m. buvo kolūkio pagalbinė gyvenvietė.

|}

## Gyventojai

### Žymūs žmonės

Kaime gimė:
* Antanas Kučingis (1899–1983), dainininkas, operos solistas.
* Pranas Gudynas (1900–1929), Lietuvos karinis veikėjas, kapitonas.
* Jurgis Kovas (1903–1941), Lietuvos karininkas, karo lakūnas.
* Kazys Skučas (1894–1941), generolas, paskutinės LR Vyriausybės vidaus reikalų ministras (kaime atidengtas atminimo akmuo).
* Vladas Audronaša-Suchockis (1904–1971), rašytojas ir revoliucionierius.

## Šaltiniai
Skriaudžiai

**Skriaudžiai** – kaimas Prienų rajono savivaldybėje, 5 km į pietvakarius nuo Veiverių. Stovi Skriaudžių Šv. Lauryno bažnyčia (pastatyta 1834 m.), yra Skriaudžių pagrindinė mokykla, biblioteka (nuo 1950 m.), paštas (LT-59030), kultūros namai, buities muziejus (įkurtas 1967 m., su kalendorių ekspozicija). Kultūros centre įsikūręs folkloro ansamblis „Kanklės“. Prie plento stovi Lietuvos nepriklausomybės paminklas savanoriams, žuvusiems 1918–1920 m., atminti (pastatytas 1932 m., 1962 m. nugriautas, 1989 m. atstatytas, projekto autorius dailininkas L. Juozonis).

Per Skriaudžius eina krašto keliai  ir , o už 1 km į pietryčius nutiestas magistralinis kelias . Piečiau kaimo telkšo Skriaudžių tvenkinys, apylinkėse – Skriaudžių geomorfologinis draustinis.

## Istorija

Skriaudžiai nuo 1664 m. minimi šaltiniuose. 1759 m. kaime pastatyta koplyčia, 1802 m. – bažnyčia, 1778 m. įkurta parapija. 1812 m. birželį prancūzmečiu žygiuodamas į Rusiją Skriaudžiuose viešėjo Prancūzijos imperatorius Napoleonas. Per 1863 m. sukilimą šalia Skriaudžių (prie Mozūriškių) ~600 sukilėlių būrys pralaimėjo rusų kazokams. Per 1905–1907 m. Rusijos revoliuciją kaime vyko mitingas, buvo platinami atsišaukimai. 1906 m. Skriaudžiuose buvo įkurtas pirmasis Lietuvoje kanklių ansamblis „Kanklės“. 1907 m. atidarytas „Žiburio“ draugijos skyrius. Kaimas garsėjo puodžiais, skiečiais, kanklių gaminimo meistrais.

I pasaulinio karo metais (ypač 1915 m.) Skriaudžių apylinkėse vyko smarkūs mūšiai tarp Rusijos ir Vokietijos kariuomenių, kaimą siaubė gaisrai. Tarpukariu veikė kooperatyvas, kelios parduotuvės, šauliai, jaunalietuviai, katališkos organizacijos, Skriaudžių geležinkelio stotelė. Per II pasaulinį karą naciai Skriaudžiuose buvo įrengę TSRS karo belaisvių stovyklą (žuvo ~500 belaisvių). Pokariu skriaudiškiai (daugiausia kunigas J. Jatulis) labai rėmė Geležinio Vilko rinktinės Lietuvos partizanus. Netoli Skriaudžių Šmurų kaime 1952 m. slėptuvę turėjo Pietų Lietuvos (Nemuno srities) partizanų vadas Sergijus Staniškis-Litas.

TSRS laikmečiu Skriaudžiai buvo kolūkio centrinė gyvenvietė.

|}

## Gyventojai

1737 m. Skriaudžiuose gyveno ~40 šeimų.

### Žymūs žmonės
* Pranas Puskunigis (1860–1946), kanklininkas, 1906 m. įkūręs kaime kanklių ansamblį. Palaidotas Skriaudžiuose. Sodyboje, pažymėtoje memorialine lenta (aut. L. Juozonis), išlikusi nedidelė ekspozicija;
* Leonardas Algirdas Dargis (1909–1986), ekonomistas, spaudos bendradarbis;
* Juozas Kudirka (1939–2007), etnologas.

## Šaltiniai

## Nuorodos
* 
* Skriaudžių tinklalapis
Juodbūdis

**Juodbūdis** – kaimas Prienų rajono savivaldybėje, prie kelio , 4 km į pietus nuo Veiverių. Per kaimą teka Jiesios intakas Rudė. Seniūnaitijos centras. Veikia biblioteka.

## Istorija

Kaimo gyventojai dalyvavo 1935 m. valstiečių streike. 1950–1992 m. buvo kolūkio centrinė gyvenvietė. 1954 m. įsteigta biblioteka, 1965 m. – medicinos punktas.

|}

## Gyventojai

### Žymūs žmonės
* Kaime gimė Lietuvos pasipriešinimo okupacijai kovų dalyvis Juozas Lukša-Daumantas.

## Galerija

Juodbūdis, kelias.JPG|Kelias Juodbūdyje
Juodbūdis, kryžius.JPG|Kyžius kryžkelėje
Juodbūdis, rodyklė į Lukšos gimtinę.JPG|Rodyklė į J. Lukšos-Daumanto gimtinę
Juodbūdis, ženklas.JPG|Įvažiuojant nuo Veiverių


## Šaltiniai
Leskava

**Leskava** – kaimas Prienų rajono savivaldybėje, 5 km į pietryčius nuo Skriaudžių ir 4 km į pietvakarius nuo Juodbūdžio, prie kelio .

## Istorija

|}

## Gyventojai

### Žymūs žmonės
* Leskavoje 1864 m. lapkričio 16 d. gimė teisininkas, visuomenės ir politinis veikėjas, pirmasis LR teisingumo ministras Petras Leonas, o 1894 m. sausio 15 d. – teisininkas, kariuomenės pulkininkas Silvestras Leonas.

## Šaltiniai
Kupriai (Prienai)

**Kupriai** – kaimas Prienų rajono savivaldybėje, 2 km į šiaurę nuo Plutiškių. Seniūnaitijos centras.

## Gyventojai

## Šaltiniai
Klebiškis

:: *Apie kaimą Veiverių seniūnijoje žr. [[Naujasis Klebiškis]]*.

**Klebiškis** – kaimas Prienų rajono savivaldybėje, prie kelio , 5 km į rytus nuo Šilavoto ir 8 km į šiaurės vakarus nuo Prienų. Seniūnaitijos centras. Veikia biblioteka, medienos apdirbimo bendrovė „Arbarator“. Stūkso Klebiškio piliakalnis, šalia yra Klebiškio koplyčia.

## Geografija

Iš rytų prieina Prienlaukio ežeras, šiaurės rytų pakraščiu teka Jiesios intakas Kiauliškė. Ties kaimu kertasi keliai , , .

## Istorija

Kaime yra Klebiškio piliakalnis, šalia kurio stovi Klebiškio koplyčia, apačioje teka šaltinis, į pietryčius nuo kaimo – Prienlaukio piliakalnis. Karo metais žmonės slėpdavosi piliakalnio papėdėje, prie šaltinėlio. 1905 m. gruodžio mėn. gyventojai demonstravo prieš caro valdžią. XX a. pradžioje buvo valsčiaus centras. Pokario metais apylinkėse veikė Tauro apygardos, Geležinio Vilko partizanų rinktinės partizanai. 1950–1992 m. buvo kolūkio pagalbinė gyvenvietė. 1940 m. įsteigta pradžios mokykla, 1949–1994 m. septynmetė, aštuonmetė, devynmetė, nuo 1994 m. Klebiškio pagrindinė mokykla. 1956 m. įkurta biblioteka.

|}

## Gyventojai

## Šaltiniai
Ingavangis

**Ingavangis** – kaimas Prienų rajono savivaldybėje, 3 km į pietryčius nuo Šilavoto, prie Jiesios intako Lašašos. Stūkso Ingavangio akmuo (gamtos paminklas). Praeina kelias , taip pat keliai į Šilavotą, Jiestrakį. Pietuose dunkso Prienų miškai.

## Istorija

Kaime rasta akmeninio kirvio nuolauža (saugoma Kauno istorijos muziejuje). 1920 m. įkurta pradinė mokykla. Iki 1954 m. – Ingavangio apylinkės centras. Buvo Šilavoto tarybinio ūkio pagalbinė gyvenvietė. Veikė biblioteka.

## Gyventojai

### Žymūs žmonės
* Jonas Mačys-Kėkštas (1867–1902), poetas, publicistas.
* Konstantas Algirdas Aleksynas (1936–2025), tautosakininkas, tekstologas, redaktorius.
* Aldona Ruseckaitė (g. 1950), poetė, prozininkė, muziejininkė.
* Gražina Zita Mažeikaitė-Sajienė (g. 1952), poetė, vertėja.

## Šaltiniai
Gėluva

**Gėluva** – kaimas Raseinių rajono savivaldybėje, 4 km į pietryčius nuo Ariogalos, tarp automagistralės  ir krašto kelio , kairiajame Dubysos krante. Seniūnaitijos centras. Yra biblioteka, išlikęs Gėluvos dvaras. Kaime yra medžio apdirbimo, medienos briketų gamybos įmonės, mėsos cechas.

## Istorija

Kaimo lauke išarta keletas senovės Romos Marko Aurelijaus monetų.

Kaimo pietrytinėje dalyje yra I tūkstantmečio – II tūkstantmečio pradžios Gėluvos piliakalnis, dar žinomas kaip Birutkalnis, Birutės kalnas. Piliakalnio pietvakarinėje papėdėje yra Gėluvos kapinynas.

1578 m. minimas Gėluvos dvaras. Gėluvoje 1611 m. pastatyta evangelikų reformatų bažnyčia ir mokykla, tapę religinių kovų objektu. 1620 m. katalikai, kuriems vadovavo vyskupas Stanislovas Kiška, sudegino bažnyčią. Apie 1670 m. bažnyčia atstatyta, bet 1677 m. katalikų vėl sudeginta. 1692 m. minimas Gėluvos dvaras, buvęs Ariogalos paviete. 1738 m. Gėluva gavo savaitinio turgaus privilegiją. 1866 m. Gėluvoje buvo katalikų koplyčia, vėliau ji sunyko.

Po II pasaulinio karo apylinkėse veikė Jungtinės Kęstučio (nuo 1948 m. – Kęstučio) apygardos Lietuvos partizanai. 1950–1992 m. Ariogalos sodininkystės tarybinio ūkio centrinė gyvenvietė, ūkio administracija buvo įsikūrusi dvaro rūmuose. 1960 m. įsteigta pradžios mokykla, medicinos punktas, biblioteka.

|}

## Gyventojai

## Šaltiniai
Plikiai (Raseiniai)

**Plikiai** – kaimas Raseinių rajono savivaldybėje, 7 km į pietryčius nuo Ariogalos, 5 km į šiaurę nuo Čekiškės. Seniūnaitijos centras. Kaime yra biblioteka, kultūros namai, parduotuvė. Netoli kaimo teka upė Gynėvė (sudarytas Plikių tvenkinys), kiek tolėliau susijungianti su Dubysos upe. Pro kaimą eina kelias . Veikia žŪB „Dainava“.

## Gyventojai

## Šaltiniai
Didžiuliai

**Didžiuliai** – kaimas Raseinių rajono savivaldybėje, 6 km į vakarus nuo Ariogalos, dešiniajame Dubysos krante. Prie kaimo yra Mituvos ištakos, netoliese yra automagistralė . Seniūnaitijos centras. Yra biblioteka.

## Istorija

|}

## Gyventojai

## Šaltiniai
Grajauskai

**Grajauskai** – kaimas Raseinių rajono savivaldybėje, 4 km į šiaurę Ariogalos, prie Dubysos intako Palono (ir jo intako Taipėdos). Seniūnaitijos centras. , vietiniai keliai į Lenčius, Pigainius.

## Gyventojai

## Šaltiniai
Kilupiai

**Kilupiai** – kaimas Raseinių rajono savivaldybėje, į pietvakarius Ariogalos, 4 km į rytus nuo Juodaičių. Seniūnaitijos centras.

## Gyventojai

## Šaltiniai
Borussia VfL Mönchengladbach

**Borussia Verein-für-Leibesübungen 1900** arba **Menchengladbacho „Borussia“** – Vokietijos futbolo klubas iš Menchengladbacho.

## Istorija

Klubas pradėjo burtis 1899 metais, formaliai įkurtas 1900 metų rugpjūčio 1 dieną.

Pirmas aukštas laimėjimas – 1960 metais iškovoja Vokietijos taurė. 1965 metais pateko į Bundeslygą, 1970 metais laimėjo čempionų titulą, o 1971 metais tapo pirmąja komanda, laimėjusia čempionatą du kartus iš eilės. 1973 metais vėl laimėta Vokietijos taurė, 1975-1977 metais laimėti trys čempionatai, 1975 ir 1979 metais laimėta UEFA taurė. 1977 metais Borussia komanda pateko į UEFA Čempionų lygos finalą, kur pralaimėjo Liverpool FC klubui. Vėliau komanda žymiai susilpnėjo, per sekančius dešimtmečius laimėdama tik vieną aukštą apdovanojimą – Vokietijos taurę (1995 m.).

## Spalvinė gama

## Apranga
; Sportinės aprangos pokyčiai.
* Namuose žaidžia balta žalia apranga. 

## Pasiekimai

## Sezonai
; Pastarųjų metų sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Hertha BSC

**Berlyno „Hertha“** – Vokietijos futbolo klubas iš Berlyno.

## Istorija

*BFC Hertha 92* pavadinto klubo komanda jau 1905 metais laimėjo pirmąjį Berlyno čempionatą. 1920 metais susijungė su *BSC Berlin*, naują klubą pavadinant *Hertha Berliner Sport Club*. 1926-1931 metais šešis kartus pateko į šalies čempionato finalą, 1930 ir 1931 metais laimėjo čempionatą. Po Antrojo pasaulinio karo klubas atsidūrė Vakarų Berlyno teritorijoje. 1963 m. įkūrus Bundeslygą, Hertha klubas iškart pateko į aukščiausiąją lygą, bet 1965 metais dėl papirkinėjimų skandalo iškrito į žemesnę lygą ir į Bundeslygą grįžo tik 1968 metais.

1975 metais komanda užėmė antrąją vietą Bundeslygoje, 1979 metais pateko į UEFA taurės pusfinalį, tačiau 1980 metais komanda iškrito į antrąją Bundeslygą, kur praleido 13 iš 17 sekančių sezonų (1986-88 m. du sezonus žaidė žemesnėje lygoje, 1982-1983 ir 1990-1991 metais žaidė aukščiausioje lygoje).

2013–2014 m. pateko į aukščiausią šalies lygą, joje užėmė vietą ir išliko Bundeslygoje.

2021–2022 m. rungtyniavo Bundeslygoje, kurioje liko šešioliktoje vietoje, o dėl išlikimo kovojo pereinamosiose rungtynėse, kuriose dviejų rungtynių bendru rezultatu iškovojo pergalę ir išliko Bundeslygoje.

## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

## Sezonai
; Pastarųjų metų sezonai

|}

## Dubleriai

„Hertha“ klubo dublerių komanda yra vienintelė dublerių komanda Vokietijoje, pasiekusi  finalą (1993 metais).

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Efektyvaus užmokesčio teorija

**Efektyvaus užmokesčio teorija** – teorija, teigianti, jog darbuotojo darbo našumas bei kokybė nėra pastovi ir priklauso nuo jam mokamo darbo užmokesčio dydžio. Šios teorijos šalininkai teigia, jog firmai naudinga parinkti tokį optimalų darbo užmokestį, kuriam esant gaunamas palankiausias darbo kokybės bei išmokėto atlyginimo santykis. Taip apskaičiuotas atlyginimas gali būti ir didesnis už tą, kuriam esant tie patys darbuotojai vis dar sutiktų dirbti (tačiau prastai).

Ši teorija buvo atrasta nagrinėjant nedarbą miestuose. Buvo pastebėta, jog iš miestus supančios periferijos žmonės migruoja į pačius miestus net ir tada, jei ten gana žymus kiekvienam gresiantis nedarbas. Rizikuoti juos skatina palyginus dideli darbą turinčiųju atlyginimai. Klasikiniu laisvosios rinkos požiūriu, darbdaviai turėtų sumažinti atlyginimus, nes norinčių dirbti yra daugiau nei darbo vietų. Nepaisant to, atlyginimai esamose darbo vietose išlieka palyginus aukšti, nors jų ir neproteguoja didelis minimalus darbo užmokestis ar kitos panašios priemonės.

Efektyvaus užmokesčio teorija pateikia keletą tokią padėtį paaiškinančių priežasčių:
* Jei visi darbdaviai mokėtų minimalų galimą atlyginimą, jų darbuotojai norėtų patekti pas šiek tiek daugiau mokėti nusprendusį darbdavį. Toks darbdavys atsidurtų palankesnėse sąlygose, nes galėtų didesniame konkurse atsirinkti tuos darbuotojus, kurių darbo kokybė, tikėtina, bus geresnė.
* Daugiau uždirbantis darbuotojas brangina savo darbo vietą ir mažiau linkęs tiek pažeidinėti darbo taisykles, tiek ir kovoti už savo teises.
* Daugiau uždirbantis darbuotojas psichologiškai jaučiasi tinkamai įvertintas, parodydamas daugiau entuziazmo. Tai padidina jo darbo kokybę.

Efektyvaus užmokesčio teorija taip pat mėgina paaiškinti, kodėl net ir nereguliuojamos darbo rinkos sąlygomis egzistuoja nedarbas. Ji teigia, jog net ir nedarbo fone žmonės vis dar renkasi sėkmės atveju palyginus didelį atlyginimą žadančias profesijas ar geografines teritorijas.

Ši teorija kai kada gali būti taikoma ne vien darbo santykiams, bet ir kitokioms rinkoms. Jos esminė išvada yra jog gali būti stabili padėtis, kuomet pasiūla ir paklausa nėra lygios tarpusavyje.

## Literatūra
J. E. Stiglitz (2001). Information and the Change in the Paradigm in Economics, Nobel Prize Lecture (straipsnis anglų kalba)
Fristeitas

**Fristeitas** (**Laisvoji valstija**; ; ; ) – provincija Pietų Afrikos Respublikos centrinėje dalyje. 1994 m. sudaryta iš Oranžo Laisvosios valstijos. Sudaro penkios savivaldybės.

## Svarbiausi miestai
* Blumfonteinas
* Velkomas
* Kronstadas

## Kalbos
* sesoto (64,4 %)
* afrikanų (11,9 %)
* kosų (9,1 %)
* tsvanų (6,8 %)
* zulų (5,1 %)

## Rasinė sudėtis
* juodaodžiai (87,1 %)
* baltieji (9,6 %)
* maišyti (3,0 %)
* azijiečiai (0,2 %)

## Šaltiniai
Robert Huth

**Robert Huth** (g. 1984 m. rugpjūčio 18 d. Berlynas, Vokietija) – buvęs futbolininkas, Vokietijos rinktinės gynėjas.

## Karjera

Atstovavo Stoke City klubui.

Su Chelsea klubu 2005 ir 2006 metais tapo Premier lygos čempionu.

## Rinktinė
Nacionalinėje komandoje rungtyniavo nuo 2004 m. rugpjūčio 18 d.

Su rinktine žaidė 2006 m. pasaulio čempionato vieneriose rungtynėse.

## Dalyvavimas čempionatuose

|}

## Išnašos

## Nuorodos
*
Velkomas

**Velkomas** (angl., afrik.: *Welkom*) – miestas Pietų Afrikos Respublikos centrinėje dalyje, Fristeito provincijos šiaurės vakaruose, 160 km nuo Blumfonteino, 1372 m aukštyje. 408,2 tūkst. gyventojų (2001).

Miestas įkurtas 1947 m. netoliese radus didelių aukso ir urano telkinių. Velkomas sparčiai augo ir 1968 m. gavo miesto statusą. Tai antras pagal dydį provincijos miestas. Be aukso ir urano gavybos dar išgaunama geležies rūda; vystoma plieno lydymo, medienos apdirbimo, maisto pramonė. Yra technologijų institutas. Netoliese išsidėstęs nedidelis oro uostas. Velkomą pasiekia Keiptauno – Johanesburgo geležinkelio atšaka.

## Nuorodos
* Miesto istorija
Krugersdorpas

**Krugersdorpas** (angl., ) – miestas Pietų Afrikos Respublikoje, Gautenge, Vitvatersrando gavybos rajone.

Miestas įkurtas 1887 m. ir pavadintas būrų sukilimo lyderio Polo Kriugerio garbei. Aukso, urano, mangano, geležies, asbesto, kalkių gavyba. Chemijos, metalo apdirbimo pramonė.

## Šaltiniai

## Nuorodos

* Oficiali svetainė
Jens Nowotny

**Jensas Novotnas** (g. 1974 m. sausio 11 d.) – buvęs vokiečių futbolininkas, gynėjas; atstovavo Vokietijos rinktinei.

## Karjera
Pradėjo karjerą Germania Friedrichstal ir SV Spielberg klubuose, nuo 1991 metų žaidė Bundeslygos Karlsruher SC klube, 1996 metais perėjo į Leverkuzeno „Bayer“. 2006 metais pradėjo žaisti Kroatijos Zagrebo „Dinamo“ klube. 2007 m. sausio 22 d. paskelbė baigiantis profesionalaus futbolininko karjerą dėl traumos.

Nacionalinėje komandoje žaidė nuo 1997 m. balandžio 30 d., su rinktine žaidė vieneriose 2006 m. pasaulio čempionato rungtynėse.

## Dalyvavimas čempionatuose

|}

## Išnašos

## Išnašos

## Nuorodos
* 
* footballdatabase.com puslapis apie žaidėją
MHPArena

**MHPArena** (anksčiau ***Nekaro stadionas***, ) – futbolo stadionas Štutgarte, Vokietijoje, netoli Nekaro upės. Klubo VfB Stuttgart namų arena, kuri talpina 55 896 žiūrovus.

## Istorija

Stadionas buvo pastatytas 1933 m. Aštuntojo XX a. dešimtmečio pabaigoje – devintojo pradžioje stadionas buvo rekonstruotas. Rekonstrukcija buvo finansuota „Daimler-Benz“, todėl stadionas 1993–2008 m. vadinosi *[[Gottlieb Daimler]]* vardu. 2008–2023 m. vadinosi *Mercedes-Benz Arena*.

Stadione vyko 1974 m. pasaulio futbolo čempionatas, 1986 m. Europos lengvosios atletikos čempionatas, 1988 m. Europos futbolo čempionatas, 1993 m. Pasaulio lengvosios atletikos čempionatas, 2006 m. pasaulio futbolo čempionatas (6 rungtynės).

## Šaltiniai

## Nuorodos

* Stadiono svetainė
Paris Saint-Germain FC

**Paryžiaus „Saint-Germain“** (), dažnai vadinamas **PSG** arba **Paris SG** – profesionalus Prancūzijos futbolo klubas iš Paryžiaus. Klubas žaidžia Ligue 1, aukščiausiame Prancūzijos futbolo divizione. Namų stadionas – Parc des Princes.

## Istorija

Tik įkurtas klubas žaidė antrojoje Prancūzijos lygoje, tapo lygos čempionais ir 1971 metais perėjo žaisti į aukščiausią lygą. 1972 metais klubas padalintas į dvi dalis – profesionalų dalis prijungta prie CA Montreuil klubo ir liko aukščiausioje lygoje, o mėgėjų dalis *Paris Saint-Germain* perkelta į trečiąją lygą, kur užėmė pirmąją vietą ir vėl perėjo į antrąją lygą bei susigrąžino profesionalų statusą. Kitą sezoną užėmę antrąją vietą lygoje, iškovojo teisę atkrentamosiose varžybose kovoti dėl pakilimo į aukštesnę lygą ir įveikę šį barjerą vėl pateko į Ligue 1. Klubas sėkmingai išsilaikė aukščiausioje lygoje, 1986 ir 1994 metais laimėjo čempionatą, 1996 metais klubas iškovojo Taurių laimėtojų taurę, o 2001 m. – Intertoto taurę.

2011 m. klubą įsigijo kompanija „Qatar Sports Investments“, kuri pasišovė suburti komandą, kuri laimėtų Čempionų lygą. „Qatar Sports Investments“ valdoma Kataro emyro Tamimo bin Hamado al Tanio, todėl PSG yra bene vienintelė valstybinė komanda, esanti kitoje šalyje. Be to, tai vienas turtingiausių klubų pasaulyje. Buvo supirktos tokios žvaigždės kaip Neimaras, Zlatanas Ibrahimovičius, Kilianas Mbapė, Lionelis Mesis, Edinsonas Kavanis, Anchelis di Marija, komanda ėmė dominuoti Prancūzijos lygoje, tačiau Čempionų lygos laimėti taip ir nesugebėta (didžiausias pasiekimas – antra vieta 2020 m., pralaimėjus Miuncheno „Bayern“).

## Spalvinė gama

## Apranga
; Sportinės aprangos pokyčiai.
* Namuose žaidžia tamsiai mėlyna apranga. 

## Pasiekimai

* Ligue 2 čempionas (1971 m.)

## Sezonai

|}

## Treneriai


*  Pierre Phelipon (1970–1972)
*  Robert Vicot (1972–1975)
*  Just Fontaine (1975–1976)
*  Velibor Vasović (1976–1977, 1978–1979)
*  Ilija Pantelić (1977)
*  Jean-Michel Larqué (1977–1978)
*  Pierre Alonzo (1978)
*  Camille Choquier (1979)
*  Georges Peyroche (1984–1985)
*  Lucien Leduc (1983–1984)
*  Christian Coste (1985)
*  Gérard Houllier (1985–1987, 1988)
*  Erick Mombaerts (1987)
*  Tomislav Ivić (1988–1990)
*  Henri Michel (1990–1991)
*  Artur Jorge (1991–1994, 1998–1999)
*  Luis Fernandez (1994–1996, 2000–2003)
*  Ricardo (1996–1998)
*  Alain Giresse (1998)
*  Philippe Bergeroo (1999–2000)
*  Vahid Halilhodžić (2003–2005)
*  Laurent Fournier (2005)
*  Guy Lacombe (2006–2007)
*  Paul Le Guen (2007–2009)
*  Antoine Kombouaré (2009–2011)
*  Carlo Ancelotti (2011–2013)
*  Laurent Blanc (2013–2016)
*  Unai Emery (2016–2018)
*  Thomas Tuchel (2018–2020)
*  Mauricio Pochettino (2021–2022)
*  Christophe Galtier (2022–2023)
*  Luis Enrique (2023–)


## Išnašos

## Nuorodos
* Oficiali klubo svetainė 
* UEFA svetainė
Olympique Lyonnais

**Liono „Olympique“** (), trumpiau **Lyon** arba **OL** – Prancūzijos futbolo klubas iš Liono. Klubas žaidžia aukščiausiame Prancūzijos futbolo divizione – Ligue 1.

## Istorija
1910 m. futbolo komanda laimėjo Prancūzijos čempionatą. 1950 metais dėl nesutarimų tarp regbio ir futbolo sekcijų, futbolo dalis atskirta ir pavadinta *Olympique Lyonnais*.

XXI a. pradžioje „Olympique“ tapo stipriausia Prancūzijos futbolo komanda, laimėjusi 7 šalies čempionatus iš eilės (2002–2008).

### Moterų komanda

Klubas turi moterų komandą, kuri yra viena tituluočiausių ir dominuoja pastaruoju metu Prancūzijoje.

## Pasiekimai

* Ligue 2 čempionas (1951, 1954, 1989 m.)

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta apranga. 

## Išnašos

## Nuorodos
* Oficiali klubo svetainė
* UEFA svetainė
* foot.dk archyvas
Trumpasnapė echidna

**Trumpasnapė echidna**, arba **echidna** (*Tachyglossus aculeatus*) – kloakinių (*Monotremata*) būriui, echidninių šeimai priklausantis gyvūnas. Tai yra vienas iš keturių dabar gyvenančių echidninių būrio gyvūnų.

Echidna neturi jokių papildomų priemonių priešintis plėšrūnams, tad pavojaus atveju ji susisuka į kamuolį ir išskleidžia savo spyglius.

Šis gyvūnas gyvena Australijoje, kur yra pats dažniausiai sutinkamas žinduolis šalyje, ir Naujojoje Gvinėjoje, kur dadibi bei kumano kalbomis yra vadinamas *mungwe*. Trumpasnapė echidna Papua Naujojoje Gvinėjoje motų kalba vadinama **miɣu**.

Trumpasnapė echidna pirmą kartą buvo aprašyta 1792 m. anglų botaniko George Shaw. Jis šią rūšį pavadino *Myrmecophaga aculeata*, siedamas ją su didžiąja skruzdėda (*Myrmecophaga tridactyla*). Vėliau šios rūšies pavadinimas buvo keistas keturis kartus: nuo *M. aculeata* į *Ornithorhynchus hystrix*, vėliau *Echidna hystrix*, *Echidna aculeata* ir pabaigoje *Tachyglossus aculeatus*. Žodis *Tachyglossus* reiškia *greitą liežuvį*, taip pabrėžiant echidnos galimybes liežuviu sugauti vabzdžius, o *aculeatus* reiškia *spygliai* arba *ginkluotas spygliais*.

## Dauginimasis
Echidnos dygliuotos, todėl negali poruotis įprasta poza. Patinas neturi kopuliacijos organo. Jos turi suartėti pilvais arba uodegomis. Šio gyvūno pieno liaukos be spenių. Jos primityvios, atsiveria kūno duobutėse. Pienas varva motinos plaukais, o jaunikliai jį nulaižo.

## Kita informacija
Šio gyvūno pavadinimą (arba mitologinį pavadinimo atitikmenį) savo pavadinime naudoja grupė „Echidna aukštyn“. Trumpasnapė echidna yra vienintelis gyvūnas, kurį mokslininkams pavyko visiškai užšaldyti ir po to vėl atgaivinti.

## Šaltiniai
BV Borussia Dortmund

**Dortmundo „Borussia“** – Vokietijos futbolo klubas iš Dortmundo.

## Istorija

Klubo komanda kelis dešimtmečius nuo įkūrimo buvo tik vidutinio lygio, 1929 m. klubas buvo ant bankroto ribos, iš finansinės krizės klubą išgelbėjo sirgaliai, padengę skolas. Iki 1937 m. klubo vadybininku buvo lietuvių kilmės vokietis Heinrich Czerkus.

Tik po karo komandos lygis pakilo, 1949 m. ji pateko į šalies čempionato finalą, 1956 ir 1957 m. tapo čempionais, taip pat laimėjo paskutiniame čempionate prieš Bundeslygos įkūrimą (1963). Įkūrus Bundeslygą, Borussia tapo vienu iš 16 klubų, patekusių į šią aukščiausiąją lygą. 1965 m. klubas iškovojo Vokietijos taurę, kitais metais – Europos taurę. Po to sekė du dešimtmečiai be aukštų pasiekimų. 1985 m. vėl iškovota Vokietijos taurė, 1993 m. komanda pateko į UEFA taurės finalą, 1995 ir 1996 m. laimėjo Bundeslygos čempionatą, o 1997 m. laimėjo Europos čempionatą ir Tarpžemyninę taurę. 2002 m. komanda vėl tapo Bundeslygos čempione.

2005 m. komanda pateko į finansinę krizę, kurios metu klubo akcijų vertė krito 80 proc.

## Spalvinė gama

## Apranga
; Sportinės aprangos pokyčiai.
* Namuose žaidžia geltona juoda apranga. 

## Pasiekimai

## Sezonai
; Pastarųjų metų sezonai

|}

## Sudėtis
*[[2021]] m. [[spalio 9]] d.*

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Zinédine Zidane

**Zinedinas Zidanas** (g. 1972 m. birželio 23 d.) – prancūzų futbolininkas, ilgametis Prancūzijos rinktinės saugas, kapitonas. Laikomas vienu geriausių visų laikų pasaulio futbolininkų. Vėliau pradėjo trenerio karjerą.

Zinedinas Jazidas Zidanas (berb. ⵣⵉⵏⴷⵉⵏ ⵢⴰⵣⵉⴷ ⵣⵉⴷⴰⵏ) kilęs iš Alžyro, berberų (kabilų) kilmės. Vedęs, turi 4 vaikus.

Pradėjo futbolininko karjerą prancūzų AS Cannes klube, vėliau žaidė Girondins Bordeaux, nuo 1996 metų penkerius metus žaidė italų Juventus klube, vėliau perėjo į Madrido „Real“.

Nuo 1994 metų žaidė Prancūzijos rinktinėje, su kuria tapo 1998 metų pasaulio čempionu bei 2000 metų Europos čempionų, iš viso rinktinėje sužaidė 100 rungtynių, per kurias įmušė 28 įvarčius.

Z. Zidanas 1998 metais išrinktas Europos ir pasaulio metų futbolininku, taip pat pasaulio metų futbolininku vėl išrinktas 2000 ir 2003 metais.

Nacionalinėje komandoje žaidė nuo 1994 m. rugpjūčio 17 d., su rinktine laimėjo , taip pat žaidė  bei 2006 m. pasaulio čempionatuose.
  įmušė tris įvarčius. Čempionato ketvirtfinalio rungtynėse prieš  komandą atliko rezultatyvų perdavimą, po kurio Tieri Anri įmušė pergalingą įvartį. Šiose rungtynėse Z. Zidanas išrinktas geriausiu rungtynių žaidėju. Pusfinalyje realizavo pergalingą 11 m baudinį, finalo pradžioje taip pat realizavo 11 m baudinį, o antrojo pratęsimo viduryje buvo išvarytas iš aikštės už nesportišką elgesį – smūgį galva į italų futbolininko Marko Materacio krūtinę. Šis smogė neva už tai, kad italas įžeidė jį ar jo šeimą. Šis incidentas sukėlė pasaulinio masto skandalą. Nepaisant to, Z. Zidanas laimėjo 2006 pasaulio čempionato „Auksinį kamuolį“ – geriausio turnyro žaidėjo apdovanojimą (geriausi žaidėjai buvo renkami per rungtynių pertrauką).

2014 m. Zinedinas Zidanas pradėjo trenerio karjerą Madrido „Realo“ dublerių komandoje, o 2016 m. stojo prie pagrindinės komandos vairo. Su komanda jis tris kartus iš eilės laimėjo UEFA Čempionų lygą.

## Pasiekimai
* UEFA Intertoto taurė (1995)
* UEFA Čempionų lyga (2002)
* Europos Supertaurė (1996, 2002)
* Tarpžemyninė taurė (1996, 2002)
* Italijos Serie A čempionas (1997, 1998)
* Italijos Supertaurė (1997)
* Ispanijos La Liga čempionas (2003)
* Ispanijos Supertaurė (2001, 2008)

## Dalyvavimas čempionatuose

|}

## Išnašos

## Nuorodos
*
FC Internazionale Milano

**Milano „Internazionale“** – Italijos futbolo klubas iš Milano. Tai vienas stipriausių Italijos klubų, vienintelis niekada neiškritęs iš .

## Istorija

Klubą įkūrė keletas italų bei šveicarų, nepatenkintų italų dominavimu AC Milan klube. Naujasis klubas buvo atviras užsieniečiams, pateisindamas savo pavadinimą. 1910 m. klubo komanda laimėjo pirmąjį čempionatą, vėliau šią sėkmę pakartojo 1920, 1930, 1938, 1942 metais.

Po karo 1953 ir 1954 metais klubas vėl tapo šalies čempionais. Sekantis dešimtmetis buvo ypač sėkmingas – laimėti trys čempionatai (1963, 1965, 1966), du kartus laimėta Europos taurė (1964, 1965). Vėliau Inter dar laimėjo čempionatus 1971, 1980 bei 1989 metais. XX a. dešimtajame dešimtmetyje Inter pavyko tris kartus iškovoti UEFA taurę (1991, 1994, 1998).

## Pasiekimai

* Europos taurės/UEFA Čempionų lygos laimėtojas (1964, 1965, 2010 m.)
* UEFA taurės/UEFA Europos lygos laimėtojas (1991, 1994, 1998 m.)
* Tarpžemyninės taurės laimėtojas (1964, 1965 m.)
* Pasaulio klubų taurės laimėtojas (2010 m.)

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Javinis raganosis

**Javinis raganosis**, *Javos raganosis* (*Rhinoceros sondaicus*) – raganosinių (*Rhinocerotidae*) šeimos neporakanopis (*Perissodactyla*). Tai nykstanti rūšis. Indonezijoje yra apie 50 raganosių. Viena iš šio nykimo priežasčių – klaidinga nuomonė, kad milteliai sutrinti iš raganosio rago yra lytinis stimuliatorius.

Išskiriami trys porūšiai:
* *Rhinoceros sondaicus sondaicus* – keliasdešimt individų išlikę Javos salos vakarinėje dalyje;
* *Rhinoceros sondaicus annamiticus* – išnyko 2009 m. brakonieriui nušovus paskutinį individą;
* *Rhinoceros sondaicus inermis* – išnyko XX a. pradžioje.

## Šaltiniai
Tiltai

**Tiltai** – gatvinis kaimas Trakų rajono savivaldybėje, 4 km į šiaurę nuo Valkininkų, prie Gelužos upelio. Seniūnaitijos centras. Yra biblioteka. Į vakarus nuo kaimo auga Tiltų miškas, šiauriau įrengtas Tiltų tvenkinys.

Tai gatvinis, tankiai užstatytas kaimas. Yra 9 paminklinės sodybos, XIX a. pab.–XX a. pr. 39 paminkliniai pastatai. Sklypai (buvę rėžiai) siauri, pailgi, gyvenamieji namai ir trobesiai stovi galais į gatvę, sodybų gilumoje – pakluonių liniją sudarantys kluonai. Gyvenamieji namai dvigaliai, kai kurie su puošniais prieangiais ir langais, tvartai narvelinio tipo, įvažiavimai į kluonus iš galo.

## Etimologija

Manoma, kad kaimo pavadinimas kilo nuo 1641 m. Valkininkų karališkųjų girių aprašymuose minimo kvartalo – Naujasis tiltas. Kita pavadinimo kilmės versija: kadangi kaimo vieta buvo pelkėta, į ją patekti buvo galima tik rąsteliais nuklotais tiltais. 

## Istorija

Tiltai pirmą kartą paminėti 1777 m. Nuo pat įsikūrimo priklausė Valkininkų Lietuvos didžiojo kunigaikščio dvarui. Baudžiavos laikais buvo karališkasis kaimas, nėjęs lažo, dvarui duoklę mokėjęs pinigais. 1848 m. buvo 6 pusinės sodybos, karčema. XIX a. pab. Tiltai buvo apylinkės centras Valkininkų valsčiuje. XX a. pradžioje ant Gelužos kranto stovėjo vandens malūnas, kuris malė grūdus, darė kruopas, jame veikė vilnų karšykla, milo vėlykla, dažykla, lentpjūvė. 1968–1971 m. iš naujo užtvenkus upelį, susidarė nemažas tvenkinys.

1920–1939 m. kaimas buvo okupuotas Lenkijos. Įkurta Tiltų seniūnija, priklausiusi Vilniaus-Trakų apskrities Valkininkų valsčiui, veikė Šv. Kazimiero draugijos skyrius. Po Antrojo pasaulinio karo Tiltų apylinkėse veikė Lietuvos partizanai. Sovietmečiu kaimas buvo Tiltų kolūkio centrinė gyvenvietė, 1975–1988 m. – Lieponių apylinkės centras.

Veikė paštas.

|}

## Gyventojai

## Šaltiniai
Benonis

**Benonis** (angl., ) – miestas Pietų Afrikos Respublikos šiaurės rytuose, Gautenge. 560 tūkst. gyventojų. Išsidėstęs 1645 m aukštyje virš jūros lygio, rytinėje Vitvatersrando dalyje. Į vakarus nuo jo yra Džermistonas, dar toliau į vakarus – Johanesburgas, piečiau – Boksburgas, Brakpanas ir Springsas.

## Istorija

Nuo 1881 m. dabartinio miesto vietoje vietoje buvo to paties pavadinimo ūkis. 1887 m. čia buvo atrasta aukso ir įkurta kasykla, kurioje dirbo kalnakasiai iš Kornvalio. Tuo metu Benonis vadintas „Mažuoju Kornvaliu“ (*Little Cornwall*).

1904 m. Benonis jau buvo didelė gyvenvietė su daugeliu aukso kasyklų. Keliose vietose buvo patvenkta upė, kurios vanduo naudotas kalnakasyboje. 1906 m. Benonis gavo miesto statusą. Didžioji dalis gyventojų buvo britai. Prie jų prisidėjo daugybė žydų imigrantų iš Rytų Europos. 1907 m. čia atidaryta sinagoga ir pradėjo veikti arkliais traukiamas tramvajus.

1922 m. visame Vitvatersrande vyko baltųjų kalnakasių streikas, kuris peraugo į sukilimą. Streiką rėmė Pietų Afrikos komunistų partija. Benonis streiko metu buvo vienas iš kalnakasių atramos taškų, jame ir aplink vyko kovos. Antrojo pasaulinio karo metu Benonio mieste buvo mokomi karinės oro pajėgose tarnavę Pietų Afrikos pilotai.

Apartheido laikotarpiu sudaryti atskiri priemiesčiai juodaodžiams ir spalvotiesiems. Juodieji gyveno Daveyton ir Wattville priemiesčiuose, azijiečiai Actonville, o baltieji pačiame Benonio mieste.

## Ekonomika ir susisiekimas

Aukso gavyba yra praradusi savo reikšmę. 1964 m. užsidarė paskutinė aukso kasykla. Didelę reikšmę įgavo paslaugų sektorius.

Juodoji metalurgija, tekstilės, metalo apdirbimo pramonė.

## Nuorodos

* Oficiali svetainė
Lielvardė

**Lielvardė** () – miestas centrinėje Latvijoje, Uogrės savivaldybėje, Dauguvos dešiniajame krante. 6114 gyventojų (2021 m.). 7 km į šiaurę nuo Lielvardės centro veikia karinis Lielvardės aerodromas. Gamtos paminklas Lačplėsio lova.

Miesto teises gavo 1992 m. 2004–2021 m. buvo Lielvardės savivaldybės administracinis centras.

## Šaltiniai